b'\n_START_ARTICLE_\nGentoo\n_START_PARAGRAPH_\nGentoo Linux on Linuxi distributsioon, mis on projekteeritud modulaarsena, portatiivsena ja optimeerituna kasutaja arvutist olenevalt. See saavutatakse niimoodi, et k\xc3\xb5ik programmid kompileeritakse l\xc3\xa4htekoodist. Suur hulk arvutiprogramme on saadaval ka eri arhitektuuride binaarpakettidena, mis v\xc3\xa4hendab kompileerimise aega, kuid sellega rikutakse Gentoo vaimu ja kaob "isetegemise" v\xc3\xb5lu. Programmide lisamine, uuendamine ja kustutamine k\xc3\xa4ib programmi Portage abil.\n_START_SECTION_\nKasutamise lipud\n_START_PARAGRAPH_\nPortage s\xc3\xbcsteem v\xc3\xb5imaldab kasutada lippe, millega saab m\xc3\xa4\xc3\xa4rata, missugused programmi vahendid kompileeritakse programmidesse ja missugused mitte. N\xc3\xa4iteks saab DVD-ga arvutil tuua sisse DVD toetuse, DVD-ta arvutil aga see kompileerimata j\xc3\xa4tta. Lipud v\xc3\xb5ivad tugevalt m\xc3\xb5jutada suhtust teiste programmidega ja nende kasutamine on \xc3\xbcks moodus programmide seadmiseks.\n_START_SECTION_\nV\xc3\xb5rdlus teiste distributsioonidega\n_START_PARAGRAPH_\nPaketihalduri Portage lippudega kontrollitakse, milliseid funktsioone mingi pakett t\xc3\xa4itma peab ja milliseid mitte._NEWLINE_N\xc3\xa4iteks Fedora v\xc3\xb5i Mandriva Linuxile on keerukas paigaldada ainult KDE kasutajaliidest, sest paljud rakendused on kompileeritud toetama ka GNOME kasutajakeskkonda. Seet\xc3\xb5ttu paigaldatakse arvutisse ikkagi paljud GNOME keskkonna teegid. N\xc3\xa4iteks programmi Samba paigaldus Fedora v\xc3\xb5i Mandriva Linuxile n\xc3\xb5uab ka printimiss\xc3\xbcsteemi Cupsi teekide paigaldamist, olenemata sellest, kas on kavas printida v\xc3\xb5i mitte. Nii Fedora kui ka Mandriva Linuxis saab pakette ise kompileerida, kuid m\xc3\xb5ningaid vahendid on hiljem \xc3\xa4\xc3\xa4rmiselt keerukas s\xc3\xbcsteemist eemaldada._NEWLINE_Meediam\xc3\xa4ngija Mplayeri kompileerimisel ja paigaldamisel saab t\xc3\xa4pselt ette anda omadusi: protsessori k\xc3\xa4sustike toetus (mmx, mmx2, 3dfx, 3dnow, 3dnowex), helis\xc3\xbcsteemid (oss, alsa), kodekid (xvid, divx, oggvorbis), lisaseadmete (dvd, juhtkang) jt. toetus.'